Diari Oficial de la Generalitat Valenciana


Sumari del DOGV 4701, del 27-02-2004 (2004/1523)

RESOLUCIÓ d'1 de desembre de 2003, de la directora general de Planificació i Ordenació Territorial de la Conselleria de Territori i Habitatge, per la qual es publica la Resolució de 4 de juliol de 2002, del conseller d'Obres Públiques, Urbanisme i Transports, per la qual s'aprova definitivament el pla de reforma interior Riu Bidasoa del Pla General d'Ordenació Urbana del municipi de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4701

Data del DOGV
:   27-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1523


Data del document
:   01-12-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ d'1 de desembre de 2003, de la directora general de Planificació i Ordenació Territorial de la Conselleria de Territori i Habitatge, per la qual es publica la Resolució de 4 de juliol de 2002, del conseller d'Obres Públiques, Urbanisme i Transports, per la qual s'aprova definitivament el pla de reforma interior Riu Bidasoa del Pla General d'Ordenació Urbana del municipi de València. [2004/M1523]
  
Advertida la falta de publicació de la Resolució de 4 de juliol de 2002, del conseller d'Obres Públiques, Urbanisme i Transports, és procedent la seua correcció amb la publicació íntegra de l'esmentada resolució, que a continuació literalment es transcriu:
  
«Vist l'expedient remés per l'Ajuntament de València, referit a l'homologació i pla de reforma interior Riu Bidasoa del Pla General d'Ordenació Urbana de València i de conformitat amb els següents
  
Antecedents de fet
  
1. El projecte va ser aprovat provisionalment pel Ple de l'Ajuntament de València en data 26 d'octubre de 2001, si bé en l'esmentat acord es van imposar una sèrie de rectificacions, considerant-se aquestes resoltes pel Decret de l'Alcaldia de l'Ajuntament de València de data 13 de març del2002. L'expedient va tenir entrada en el Registre d'Entrada de la Comissió Territorial d'Urbanisme de València amb data 26 de març de 2002.
  
2. El projecte consta de memòria informativa i justificativa, plans d'informació i d'ordenació, ordenances reguladores, com també expressió gràfica suficient del resultat final de l'ordenació proposada i document annex d'homologació.
  
3. El municipi de València disposa de Pla General d'Ordenació Urbana aprovat definitivament per la Comissió Territorial d'Urbanisme el 28 de desembre de 1988. En aquest instrument de planejament el sòl en qüestió està classificat com a urbà i qualificat com a ENS-1.
  
4. La Comissió Territorial d'Urbanisme de València, en sessió celebrada el 27 de maig de 2002, va acordar informar favorablement el pla de reforma interior Riu Bidasoa del Pla General d'Ordenació Urbana de València, supeditant la seua elevació al conseller d'Obres Públiques, Urbanisme i Transports, en tant es remetera l'expedient administratiu per part de l'Ajuntament de València.
  
El director general d'Urbanisme i Ordenació Territorial, amb data 12 de juny de 2002, va dictar resolució per la qual considerava formalitzat l'Acord de la Comissió Territorial d'Urbanisme de València de data 27 de maig de 2002, i acordava l'elevació d'aquest al conseller d'Obres Públiques, Urbanisme i Transports per a l'aprovació definitiva.
  
Fonaments de dret
  
1. La tramitació ha sigut correcta, segons el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei reguladora de l'activitat urbanística.
  
2. La documentació està completa, a l'efecte del compliment del que preceptuen els articles 27 i 28 de la LRAU i de la instrucció d'homologació.
  
3. L'objecte del projecte és l'homologació i l'ordenació detallada de l'àmbit delimitat pels carrers Riu Bidasoa, Juan Piñol i el carrer en projecte en el barri de Torrefiel; definint una unitat d'execució, en sòl urbà, sense observar-se altres canvis substancials respecte de l'ordenació establerta pel Pla General d'Ordenació Urbana. Més aviat es tracta d'establir la possibilitat d'urbanitzar el sòl per mitjà d'una actuació integrada.
  
Cal precisar en primer lloc, respecte de l'homologació, que la disposició transitòria primera de la Llei Reguladora de l'Activitat Urbanística estableix la possibilitat d'homologar els sòls a la Llei Reguladora de l'Activitat Urbanística amb l'objecte d'adequar les seues determinacions a l'esmentada norma legal. Aquesta possibilitat ha de materialitzar-se sobre un àmbit territorial suficient per a definir de forma precisa la denominada ordenació estructural definida en l'article 17 de la Llei Reguladora de l'Activitat urbanística; àmbit que, a la vista del punt 2, Abast territorial de l'homologació, de la instrucció de planejament 1/1996, de 23 de gener de 1996, sobre l'homologació de plans d'urbanisme a la Llei reguladora de l'activitat urbanística, ha de ser de tot el territori municipal o d'un sector concret.
  
En el supòsit concret que ens ocupa s'observa que l'àmbit territorial per al qual es proposa l'homologació no obeeix al propi d'un sector amb la definició que es dóna en l'article 20 de la LRAU, sinó que es tracta d'una porció que forma part d'un àmbit major afectat per la zona d'ordenació on s'ubica; però, a més, quan s'observa la definició de l'ordenació estructural proposada, s'observa que la mateixa xarxa estructural hauria d'abastar un territori molt major que el de la unitat d'execució afectada, fet que ens indueix a concloure la improcedència en aquest cas d'homologar un àmbit territorial sobre el qual no es pot concretar l'objecte (definir l'ordenació estructural a què es refereix l'article 17 de la LRAU).
  
4. El pla de reforma interior té per objectiu definir una unitat d'execució a l'empara del que disposa l'article 10 del Reglament de Planejament de la Comunitat Valenciana.
  
Entre les característiques de l'esmentada unitat cal destacar les següents:
  
Els paràmetres establerts en la proposta són coincidents amb els previstos en el mateix Pla General d'Ordenació Urbana.
  
Per tot el que s'ha exposat, les determinacions contingudes en el present expedient es poden considerar correctes des del punt de vista de les exigències de política urbanística i territorial de la Generalitat Valenciana, d'acord amb el que indica l'article 40 de la LRAU, en base a les consideracions realitzades.
  
5. El conseller d'Obres Públiques, Urbanisme i Transports és competent per a l'aprovació definitiva del present expedient, per raó del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, i de conformitat amb l'acord de la Comissió Territorial d'Urbanisme de València, resolc:
  
Aprovar definitivament el pla de reforma interior Riu Bidasoa del Pla General d'Ordenació Urbana del municipi de València.
  
Contra la present resolució, que posa fi a la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en un termini de dos mesos comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercir qualsevol altre recurs que es considere oportú.»